CELEX: 62011TN0427
Language: el
Date: 2011-08-05 00:00:00
Title: Υπόθεση T-427/11: Προσφυγή της 5ης Αυγούστου 2011 — Laboratoire Bioderma κατά ΓΕΕΑ — Cabinet Continental (BIODERMA)

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/21
            
         Προσφυγή της 5ης Αυγούστου 2011 — Laboratoire Bioderma κατά ΓΕΕΑ — Cabinet Continental (BIODERMA)
   (Υπόθεση T-427/11)
   2011/C 298/40
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσα: Laboratoire Bioderma (Λυών, Γαλλία) (εκπρόσωπος: A. Teston, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Cabinet Continental (Παρίσι, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τμήματος προσφυγών του ΓΕΕΑ της 28ης Φεβρουαρίου 2011·
            
         
               —
            
            
               να απορρίψει την υποβληθείσα από την εταιρία Cabinet Continental αίτηση κηρύξεως της ακυρότητας του καταχωρισμένου σήματος·
            
         
               —
            
            
               να καταδικάσει το ΓΕΕΑ και/ή την αιτούσα την κήρυξη της ακυρότητας στο σύνολο των δικαστικών εξόδων στα οποία υποβλήθηκε η προσφεύγουσα στο πλαίσιο της υπό κρίση προσφυγής·
            
         
               —
            
            
               να καταδικάσει την αιτούσα την κήρυξη της ακυρότητας στα δικαστικά έξοδα στα οποία υποβλήθηκε η προσφεύγουσα στο πλαίσιο των διαδικασιών ενώπιον του τμήματος ακυρώσεως και του τμήματος προσφυγών.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Λεκτικό σήμα «BIODERMA» για προϊόντα και υπηρεσίες των κλάσεων 3, 5 και 44 — κοινοτικό σήμα υπ’ αριθ. 3 136 892.
   
      Δικαιούχος του κοινοτικού σήματος: Laboratoire Bioderma.
   Αιτούσα την κήρυξη της ακυρότητας του κοινοτικού σήματος: Cabinet Continental.
   
      Αιτιολογία της αιτήσεως κηρύξεως της ακυρότητας: Η αίτηση κηρύξεως ακυρότητας υποβλήθηκε δυνάμει του άρθρου 52, παράγραφος 1, στοιχείο α', και του άρθρου 7, παράγραφος 1, στοιχεία γ' και δ', του κανονισμού 207/2009.
   
      Απόφαση του τμήματος ακυρώσεως: Απόρριψη της αιτήσεως κηρύξεως ακυρότητας.
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεως και κήρυξη της ακυρότητας του κοινοτικού σήματος υπ’ αριθ. 3 136 892.
   
      Προβαλλόμενοι λόγοι: Παράβαση των άρθρων 7, παράγραφος 1, στοιχεία β' και γ', και 75 του κανονισμού 207/2009, στο μέτρο που η προσβαλλόμενη απόφαση περιέχει εσφαλμένες εκτιμήσεις όσον αφορά, μεταξύ άλλων, τη σημασία του οικείου σήματος στην καθομιλουμένη ελληνική και τον τρόπο με τον οποίο το ελληνικό κοινό αντιλαμβάνεται το εν λόγω σήμα.